Document ID: 31995R1999

KOMISSION ASETUS (EY) N:o 1999/95,
annettu 17 päivänä elokuuta 1995,
neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta annetun asetuksen (ETY) N:o 2456/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna komission asetuksella (EY) N:o 424/95 (2), ja erityisesti sen 6 artiklan 7 kohdan,
sekä katsoo, että
komission asetuksessa (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 200/95 (4), säädetään erityisesti interventioon ostetuille tuotteille asetetuista edellytyksistä; olisi säädettävä siitä, että jokaisen kyseisen tarjouksen osalta näiden tuotteiden luokka ja laatu samoin kuin ne jäsenvaltiot tai jäsenvaltion alueet, joissa interventio on avoin, ovat niitä, jotka on mainittu komission asetuksen (ETY) N:o 1627/89 (5), sellaisena kuin se on viimeksi muutettuna asetuksella (EY) N:o 1764/95 (6), liitteessä,
asetuksessa (ETY) N:o 2456/93 säädettiin myös interventioelimen haltuunottomenetelmästä; tämän menetelmän valvonnan parantamiseksi näitä yksityiskohtaisia sääntöjä on parannettava erityisesti ennakkotarkastusten ja ostettujen tuotteiden painon tarkkailun osalta; tätä tarkoitusta varten interventioelinten ostaman lihan luuttomaksi leikkaamistoimenpiteiden tarkastukseen ja tuotteiden hylkäämiseen liittyvät säännökset olisi vahvistettava,
palojen varastoinnin parantamiseksi ja niiden tunnistamisen yksinkertaistamiseksi on suositeltavaa toisaalta standardoida niiden pakkaukset ja toisaalta sallia merkitä ne yhteisön numerokoodilla, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset.
ON ANTANUT TÄMÄN ASETUKSEN:
1 artikla
Muutetaan seuraavasti asetus (ETY) N:o 2456/93:
1. Täydennetään 4 artiklan 2 kohta alakohdalla seuraavasti:
"i) kuuluvat asetuksen (ETY) N:o 1627/89 liitteessä säädettyihin luokkiin ja laaturyhmiin jokaisen asiaan liittyvän tarjouksen osalta jäsenvaltioissa tai jäsenvaltioiden alueilla, jotka on mainittu kyseisessä liitteessä",
2. Muutetaan 17 artikla seuraavasti:
a) Korvataan 1-4 kohdat seuraavasti:
"1. Lopullinen haltuunotto interventioelimessä on tehtävä:
- sellaisenaan varastointiin tai osittain luuttomaksi leikattavaksi tarkoitetun luullisen lihan osalta joko interventiokeskuksen kylmävaraston sisäänkäynnin yhteydessä olevassa punnituspisteessä tai interventiokeskuksen leikkaamon sisäänkäynnin yhteydessä olevassa punnituspisteessä,
- luuttomaksi leikattavan luullisen lihan osalta interventiokeskuksen leikkaamon sisäänkäynnin yhteydessä sijaitsevassa punnituspisteessä.
Toimitettujen tuotteiden hyväksymisen ja haltuunoton edellytyksenä on interventiokeskuksen tekemä tarkastus siitä, että nämä tuotteet ovat tässä asetuksessa säädettyjen vaatimusten mukaisia. Etenkin 4 artiklan 2 kohdan e alakohdan vaatimusten täyttyminen on tarkastettava määrittämällä näyte. Näytteenoton yksityiskohtaisista säännöistä sekä positiivisen tuloksen seurauksista säädetään asiaa koskevassa eläinlääkintälainsäädännössä.
2. Kun ennakkotarkastusta ei tehdä juuri ennen teurastamon lastauslaiturilla tapahtuvaa lastaamista ja ennen puoliruhojen kuljetusta interventiokeskukseen, ne tunnistetaan seuraavasti:
- jos ne on ainoastaan merkitty, tällaisten merkintöjen on oltava 4 artiklan 3 kohdan c alakohdan mukaisia, ja on laadittava sellainen asiakirja, josta ilmenee puoliruohon tunnistaminen tai teurastusnumero yhdessä teurastuspäivämäärän kanssa;
- jos niissä on myös päällysmerkintä, merkintöjen on oltava komission asetuksen (ETY) N:o 344/91 (*) 1 artiklan 2-4 kohdan mukaisia.
Jos puoliruhot leikataan neljänneksiksi, se on tehtävä liitteen V määräysten mukaisesti. Neljännekset on ryhmiteltävä siten, että hyväksymismenettely on mahdollista toteuttaa ruhoittain tai puoliruhoittain haltuunottohetkellä. Jos puoliruhoja ei ole leikattu neljänneksiksi ennen niiden kuljetusta interventiokeskukseen, ne leikataan liitteen V määräysten mukaisesti niiden saapuessa.
Vastaanottopaikassa jokainen neljännes on voitava tunnistaa asetuksen (ETY) N:o 344/91 1 artiklan 2-4 kohdan säännösten mukaisesta päällysmerkinnästä, josta ilmenee myös kyseisen neljänneksen paino ja tarjouskilpailusopimuksen numero; päällysmerkinnät on kiinnitettävä suoraan etu- ja takasääriluun jänteisiin käyttämättä metallisia tai muovisia kiinnikkeitä.
Näiden päällysmerkintöjen on oltava kiinnitettyinä neljänneksiin koko varastointijakson ajan, sanotun kuitenkaan rajoittamatta 24 artiklan 2 kohdan soveltamista. Kaikki entiset päällysmerkinnät on poistettava mahdollisuuksien mukaan.
Hyväksymismenettely kattaa järjestelmällisen tutkimuksen jokaisen toimitetun neljänneksen tarjontamuodosta, luokituksesta, painosta ja päällysmerkinnöistä. Lämpötilan tutkimus tehdään myös yhdelle jokaisen ruhon takaneljännekselle. Erityisesti on huomattava, että yhtäkään ruhoa, jonka paino ylittää 4 artiklan 2 kohdan h alakohdassa säädetyn enimmäispainon, ei hyväksytä.
3. Juuri ennen teurastamon lastauslaiturilla tapahtuvaa lastaamista voidaan tarkastaa ennakkoon puoliruhojen paino, luokitus, tarjontamuoto ja lämpötila. Erityisesti on huomattava, että yhtäkään ruhoa, jonka paino ylittää 4 artiklan 2 kohdan h alakohdassa säädetyn enimmäispainon, ei hyväksytä. Hylätyt tuotteet on merkittävä, eikä niitä voi enää esittää ennakkotarkastukseen eikä hyväksymismenettelyyn.
Tällainen tarkastus tehdään erälle, jossa on enintään 20 tonnia puoliruhoja interventioelimen määritelmän mukaisesti. Kun hylättyjen puoliruhojen määrä ylittää 20 prosenttia tutkitusta kokonaismäärästä, koko erä hylätään.
Ennen interventiokeskukseen kuljetusta puoliruhot leikataan neljänneksiksi liitteen V määräysten mukaisesti; jokainen neljännes punnitaan järjestelmällisesti ja tunnistetaan asetuksen (ETY) N:o 344/91 1 artiklan 2-4 kohdan säännösten mukaisesta päällysmerkinnästä, josta ilmenee myös kyseisen neljänneksen paino ja tarjouskilpailusopimuksen numero; päällysmerkinnät on kiinnitettävä suoraan etu- ja takasääriluun jänteisiin käyttämättä metallisia tai muovisia kiinnikkeitä.
Näiden päällysmerkintöjen on oltava kiinnitettyinä neljänneksiin koko varastointijakson ajan, sanotun kuitenkaan rajoittamatta 24 artiklan 2 kohdan soveltamista. Kaikki entiset päällysmerkinnät on poistettava mahdollisuuksien mukaan.
Jokaisen ruhon neljännekset on ryhmiteltävä siten, että hyväksymismenettely on mahdollista toteuttaa ruhoittain tai puoliruhoittain haltuunottohetkellä.
Jokaisen erän mukana vastaanottopaikalla on oltava tarkastusluettelo, jossa on kaikki yksityiskohdat neljänneksistä mukaan lukien tarjottujen ja joko hyväksyttyjen tai hylättyjen tuotteiden määrä; tämä tarkastusluettelo annetaan vastaanottavalle virkamiehelle.
Kuljetusvälineeseen kiinnitetään sinetti ennen kuin se lähtee teurastamolta; sinetin numero näkyy terveystodistuksessa tai tarkastusluettelossa.
Hyväksymismenettelyn aikana tehdään tarkastuksia, jotka liittyvät toimitettujen neljännesten tarjontamuotoon, luokitukseen, painoa koskeviin päällysmerkintöihin ja lämpötilaan.
4. Ennakkotarkastukset ja tuotteiden hyväksymismenettelyn toteuttaa interventioelimen edustaja tai sen valtuuttama edustaja, jolla on luokitukseen vaadittava pätevyys, jota teurastamon luokitustoimenpiteet eivät koske ja joka on täysin riippumaton tarjouskilpailun voittajasta. Riippumattomuus on varmistettava siten, että kyseiset edustajat vaihtuvat säännöllisesti interventiokeskuksittain.
Interventioelin punnitsee ja kirjaa haltuunottohetkellä jokaisen erän neljännesten kokonaispainon.
Jos sellaisen lihan osalta, joka on tarkoitettu varastoitavaksi luullisena, tämä paino eroaa tarkastusluettelossa esitetystä siinä määrin, että tarkastusluettelossa olevan painon paikkansapitävyys on kyseenalaista, jokaisen erän paino tarkastetaan järjestelmällisesti ja, jos on tarpeen, vastaanottava virkamies kiinnittää siihen uuden päällysmerkinnän, josta ilmenee muiden vaadittujen tietojen lisäksi hyväksytty paino. Aikaisemmat päällysmerkinnät poistetaan mahdollisuuksien mukaan.
Vastaanottavan virkamiehen on täytettävä asiakirja, josta ilmenevät täydelliset tiedot, tarjottujen ja joko hyväksyttyjen tai hylättyjen tuotteiden paino ja lukumäärä mukaan luettuina.
Hylätyt tuotteet on merkittävä, eikä niitä voi tarjota uudelleen ennakkotarkastusta eikä hyväksymismenettelyä varten.
(*) EYVL N:o L 41, 14.2.1991, s. 15"
b) Korvataan 6 kohta seuraavasti:
"Jos tarjottujen puoliruhojen tai neljännesten määrän perusteella hylättyjen tuotteiden määrä on suurempi kuin 20 prosenttia toimitetun ja puretun erän määrästä, koko erä on hylättävä".
3. Korvataan 23 artiklan 1 kohdan viimeinen virke seuraavasti:
"Pistokoe on tehtävä vähintään viidelle prosentille päivän aikana täytetyistä laatikoista jokaisen eri leikkuun osalta, ja kun laatikoita on riittävä määrä, vähintään viidelle laatikolle leikkuuta kohden."
4. Poistetaan 25 artiklan 2 kohdan toinen alakohta.
5. Korvataan 29 artikla seuraavasti:
"29 artikla
Tuotteiden hylkääminen
1. Jos 23 artiklan 1 kohdassa määritellyissä tarkastuksissa ilmenee, että lihan luuttomaksi leikkaava laitos rikkoo 20-28 artiklan säännöksiä tietyn leikkuun osalta, näitä tarkastuksia laajennetaan siten, että ne kattavat vielä viisi prosenttia lisää kyseisen päivän aikana täytetyistä laatikoista. Siinä tapauksessa, että lisärikkomuksia havaitaan, lisänäytteet, jotka muodostavat viisi prosenttia kyseisen leikkuun laatikoiden kokonaismäärästä, tarkastetaan. Kun neljännessä viiden prosentin tarkastuksessa havaitaan, että vähintään 50 prosenttia laatikoista rikkoo kyseisiä säännöksiä, koko päivän tuotanto sen leikkuun osalta tarkastetaan. Koko päivän tuotannon tarkastamista ei kuitenkaan vaadita, kun on havaittu, että vähintään 20 prosenttia tietyn leikkuun laatikoista rikkoo säännöksiä.
2. Kun tällä perusteella
- havaitaan, että vähemmän kuin 20 prosenttia tietyn leikkuun laatikoista rikkoo säännöksiä, näiden laatikoiden koko sisältö hylätään eikä niistä suoriteta maksua; lihan luuttomaksi leikkaava laitos maksaa interventioelimelle hylättyjen palojen osalta summan, joka vastaa liitteessä I osoitettua hintaa;
- havaitaan, että vähintään 20 prosenttia tietyn leikkuun laatikoista rikkoo säännöksiä, interventioelin hylkää koko päivän tuotannon tämän tietyn leikkuun osalta, eikä mitään maksua suoriteta; lihan luuttomaksi leikkaava laitos maksaa interventioelimelle hylättyjen palojen osalta summan, joka vastaa liitteessä I esitettyä hintaa,
- havaitaan, että vähintään 20 prosenttia päivittäisen tuotannon eri leikkuiden laatikoista rikkoo säännöksiä, interventiovarasto hylkää koko päivän tuotannon, eikä mitään maksua suoriteta; lihan luuttomaksi leikkaava laitos maksaa interventioelimelle summan, joka vastaa elimen tarjouskilpailun voittajalle maksamaa hintaa 18 artiklan mukaisesti alkuperäisten luullisten tuotteiden osalta, jotka on ostettu interventioon ja jotka luuttomaksi leikkaamisen jälkeen on hylätty, lisättynä 20 prosentilla. Jos tämä luetelmakohta on sovellettavissa, ensimmäistä ja toista luetelmakohtaa ei sovelleta.
3. Poiketen siitä, mitä 1 ja 2 kohdassa säädetään, kun vakavan laiminlyönnin tai petoksen seurauksena lihan luuttomaksi leikkaava laitos ei onnistu noudattamaan 20-28 artiklan säännöksiä:
- interventioelin hylkää kaikki tuotteet, jotka on saatu sen päivän aikana tapahtuneen luuttomaksi leikkaamisen jälkeen, jolloin edellä mainittujen säännöksien noudattamatta jättäminen osoitettiin, eikä mitään maksua suoriteta,
- lihan luuttomaksi leikkaava laitos maksaa interventioelimelle summan, joka vastaa elimen tarjouskilpailun voittajalle maksamaa hintaa 18 artiklan mukaisesti alkuperäisten luullisten tuotteiden osalta, jotka on ostettu interventioon ja jotka luiden poiston jälkeen on hylätty edellä olevan luetelmakohdan mukaisesti, lisättynä 20 prosentilla."
6. Korvataan liitteessä VII eri leikkeitä tarkoittava teksti seuraavasti:
"1.2.1 Interventiotakapotka (koodi INT 11)
1.2.2 Interventiokulmapaisti (koodi INT 12)
1.2.3 Interventiosisäpaisti
1.2.4 Interventioulkopaisti
1.2.5 Interventiosisäfilee
1.2.6 Interventiopaahtopaisti
1.2.7 Interventioulkofilee
1.2.8 Interventiokuve
1.2.9 Interventiokylki (viisi kylkiluuta)
2.1.1 Interventioetupotka
2.1.2 Interventiolapa
2.1.3 Interventiorinta
2.1.4 Interventioetuosa"
7. Korvataan liite VIII tämän asetuksen liitteellä II.
8. Korvataan liitteen IX I kohdan 5 alakohta seuraavasti:
"Samaan laatikkoon saa pakata ainoastaan saman laatuluokan eläinten paloja, joiden nimitys on sama ja jotka tunnistetaan niiden täydellisestä nimestä tai yhteisön numerokoodista; laatikot eivät saa missään tapauksessa sisältää rasvapaloja tai muita leikkuujätteitä."
2 artikla
Tämä asetus tulee voimaan kolmantena päivänä sen jälkeen, kun se julkaistaan Euroopan yhteisöjen virallisessa lehdessä.
Sitä sovelletaan syyskuussa 1995 pidettävästä ensimmäisestä tarjouskilpailusta alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä elokuuta 1995.

Labels: 3
17
6